Държавен вестник, бр. 8, 2014 г., стр. 183

БРОЙ  8	
Д Ъ Р Ж А В Е Н  В Е С Т Н И К 	
СТР.  183  
11. осигурява осъществяването на функци­
ята по вътрешен одит в института;
12. ръководи организирането на защитата 
при бедствия и дейностите по отбранително-
мобилизационна подготовка;
13. организира дейността по осигуряване 
на достъпа до обществена информация.
(2) Управителят може да възлага със заповед 
изпълнения на отделни свои правомощия на 
подуправителя, главния секретар, ръководи­
телите на териториалните поделения или на 
други служители в института.
(3) Дейността на управителя се подпомага 
от Съвет на управителя и Регионален консул­
тативен съвет.
(4) При осъществяване на своите право­
мощия управителят пътува в страната и в 
чужбина, без да се издава заповед за команди­
роване. В тези случаи главният секретар или 
директорът на дирекция „Човешки ресурси и 
административно-стопанско обслужване“ със­
тавя паметна записка, която съдържа всички 
реквизити на заповед и отчет на командировка.
(5) Управителят ползва отпуските, предви­
дени в трудовото законодателство. За ползва­
нето на отпуск се съставя паметна записка от 
главния секретар или директора на дирекция 
„Човешки ресурси и административно-сто­
панско обслужване“, която включва всички 
реквизити на заповедта за разрешаване на 
съответния вид отпуск.
Чл. 6. (1) Подуправителят упражнява 
правата на управителя при негово отсъствие, 
включително и когато няма избран от Народ­
ното събрание управител. 
(2) Подуправителят упражнява отделни 
правомощия на управителя в случаите на 
възлагане.
(3) Командироването на подуправителя се 
извършва със заповед на управителя.
(4) Подуправителят ползва отпуските, пред­
видени в трудовото законодателство. Ползва­
нето на съответния вид отпуск се разрешава 
със заповед на управителя.
Раздел II 
Консултативни съвети
Чл. 7. (1) Съветът на управителя се състои 
от управителя, подуправителя, главния секре­
тар и директорите в централното управление.
(2) Съветът на управителя извършва дей­
ността си съгласно Кодекса за социално 
осигуряване и правилника за дейността му.
Чл. 8. (1) Регионалният консултативен 
съвет се състои от управителя, подуправите­
ля, главния секретар, ръководителя на Тери­
ториално управление – София-град, и осем 
ръководители на териториалните поделения. 
Представителите на териториалните поделе­
ния са с мандат от една година и се редуват 
по ред, определен от управителя.
(2) Съветът се свиква на заседания от уп­
равителя, който е и негов председател. 
(3) Регионалният консултативен съвет:
1. подпомага дейността на управителя 
в провеждане на регионалната политика и 
административното управление;
2. анализира дейността на териториалните 
поделения и предлага решения за нейното 
усъвършенстване;
3. обсъжда предложения за усъвършенст­
ване на дейността на териториалните поде­
ления и подобряване на връзките между тях 
и централното управление;
4. обсъжда предложения за разкриване и 
закриване на филиали на териториалните 
поделения;
5. осъществява връзка между централното 
управление и областните администрации.
Г л а в а  т р е т а
СТРУКТУРА И ФУНКЦИИ НА НАЦИО­
НАЛНИЯ ОСИГУРИТЕЛЕН ИНСТИТУТ
Раздел I
Структура
Чл. 9. (1) Националният осигурителен 
институт се състои от централно управление 
и териториални поделения. Териториалният 
обхват и седалищата на териториалните по­
деления са съгласно границите и администра­
тивните центрове на областите в Република 
България, утвърдени с указ на президента на 
Република България. 
(2) Териториалните поделения на инсти­
тута се откриват и закриват със заповед на 
управителя на института.
(3) Дейността на института се осъществява 
от администрация, която е организирана в 
дирекции, отдели и сектори.
(4) Общата численост на персонала в ин­
ститута е 3662 щатни бройки, като разпре­
делението є е посочено в приложението към 
правилника.
(5) Конкретната численост на администра­
тивните звена в общата и специализираната 
администрация в централното управление и 
в териториалните поделения се утвърждава 
от управителя със заповед.
Раздел II
Главен секретар
Чл. 10. (1) Главният секретар ръководи, 
организира, координира и контролира функ­
ционирането на администрацията, като:
1. осъществява административното ръ­
ководство на института в изпълнение на 
нормативните актове и разпорежданията на 
управителя;
2. следи за спазването и изпълненията на 
решенията на Надзорния съвет и на админи­
стративните актове, издавани от управителя;
3. представлява института в случаите, в 
които е упълномощен изрично от управителя 
по проблеми, свързани с функционирането на 
администрацията;